O B E C  P O L O M A

**Všeobecne  záväzné  nariadenie**

**č. 1/2017**

**o určení výšky dotácie na žiaka a dieťa školského zariadenia v zriaďovateľskej pôsobnosti obce Poloma**

Návrh VZN: –  vyvesený na úradnej tabuli obce  dňa :  13.02.2017

VZN schválené Obecným zastupiteľstvom v Polome  dňa  26.02.2017   pod č.:  1/2017

VZN  vyvesené na úradnej tabuli obce Polome  dňa : 27.02.2017

**VZN nadobúda účinnosť dňom 01.04.2017**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Obec Poloma , na základe prenesenej pôsobnosti štátnej správy, podľa článku 71 Ústavy Slovenskej republiky a podľa § 6 ods. 2 zákona č. 369/1990 Zb. o obecnom zriadení v znení neskorších zmien a doplnkov a v súlade s § 6 odsek 12 písmeno c) Zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov, v znení zákona č. 325/2012 Z. z., ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a o zmene a doplnení niektorých zákonov,

**v y d á v a**

**Všeobecne záväzné nariadenie č. 1/2017**

o financovaní základných umeleckých škôl, materských škôl, jazykových škôl a školských zariadení v zriaďovateľskej pôsobnosti obce, štátom uznanej cirkvi alebo náboženskej spoločnosti a inej právnickej osoby alebo fyzickej osoby, zaradené do siete škôl a školských zariadení SR, zriadených na území obce Poloma, na kalendárny rok 2017

Čl. 1

Predmet

Predmetom tohto všeobecne záväzného nariadenia (ďalej len „VZN“) je určiť :

a) podrobnosti financovania,

b) lehotu na predloženie údajov,

c) výšku finančných prostriedkov určených na mzdy a prevádzku na žiaka a kalendárny rok

d) deň v mesiaci, do ktorého poskytne finančné prostriedky,

Čl. 2

Financovanie materskej školy (MŠ)

Do MŠ môže byť dieťa prijaté len v súlade s § 59 zákona c. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a § 5 zákona c. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.

a) podrobnosti financovania : Obec financuje náklady na deti MŠ podľa počtu detí prijatých do MŠ podľa stavu k 15. septembru predchádzajúceho kalendárneho roka,

b) lehota na predloženie údajov : neurčuje sa, údaje sú predmetom zberu údajov prostredníctvom výkazu Škol (MŠVVaŠ SR) 40-01

c) výška finančných prostriedkov určených na mzdy a prevádzku na dieťa MŠ je **1 391,00 €**

d) deň v mesiaci, do ktorého poskytne finančné prostriedky : 28. deň v mesiaci.

**Čl. 3**

**Financovanie školského klubu detí (ŠKD)**

Do ŠKD môže byť dieťa prijaté len v súlade s § 5 zákona c. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.

a) podrobnosti financovania : Obec financuje skutočné náklady na ŠKD podľa počtu detí prijatých do ŠKD, ale dotácia sa určuje na počet žiakov ZŠ podľa stavu k 15. septembru predchádzajúceho kalendárneho roka,

b) lehota na predloženie údajov : riaditeľ školy zriadeného obcou predloží údaje o počte detí ZŠ najneskôr 15.01.2017,

c) výška finančných prostriedkov určených na mzdy a prevádzku na pravidelnú výchovnú činnosť na žiaka ZŠ je **34,44 €** ,

d) deň v mesiaci, do ktorého poskytne finančné prostriedky : 28. deň v mesiaci.

**Čl. 4**

**Financovanie zariadenia školského stravovania (ZŠS)**

Do ZŠS môže byť dieťa prijaté len v súlade s § 5 zákona c. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.

a) podrobnosti financovania : Obec financuje náklady na stravovanie žiakov základných škôl v zriaďovateľskej pôsobnosti obce podľa počtu všetkých žiakov školy, podľa stavu k 15. septembru predchádzajúceho kalendárneho roka, na potencionálneho stravníka,

b) lehota na predloženie údajov : riaditeľ školy zriadeného obcou predloží údaje o počte detí ZŠ najneskôr 15.01.2017,

c) výška finančných prostriedkov určených na mzdy a prevádzku : na žiaka školy je **154,22 €**,

d) deň v mesiaci, do ktorého poskytne finančné prostriedky : 28. deň v mesiaci.

**Čl. 5**

**Financovanie záujmového vzdelávania detí v centrách voľného času (CVČ)**

Do CVČ môže byť dieťa prijaté len v súlade s § 5 zákona c. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.

a) podrobnosti financovania : Obec financuje náklady na deti v CVČ podľa počtu detí prijatých do CVČ podľa stavu k 15. septembru predchádzajúceho kalendárneho roka, v neštátnych CVČ podľa počtu detí do dovŕšenia 15 rokov veku,

b) lehota na predloženie údajov : riaditeľ CVČ zriadeného obcou / neštátny zriaďovateľ CVČ predloží údaje o počte detí v CVČ v štruktúre podľa písmena c) najneskôr 15.01.2017,

c) výška finančných prostriedkov určených na mzdy a prevádzku na dieťa prihlásené v CVČ **34 €** ,

d) deň v mesiaci, do ktorého poskytne finančné prostriedky : 28. deň v mesiaci.

**Čl.6**

**Záverečné ustanovenia**

1. Dňom nadobudnutia účinnosti tohto nariadenia stráca platnosť a účinnosť Všeobecne záväzné nariadenie Obce Poloma č. 7/2013, schválené uznesením Obecného zastupiteľstva č. 184/2013/11.1 zo dňa 14.12.2013.

2. Toto VZN bolo schválené uznesením Obecného zastupiteľstva v Polome č. 104/8/2017 zo dňa 26.2.2017.

3. Všeobecne záväzné nariadenie obce nadobúda účinnosť 1. apríla 2017.

Ing. Pavol Hanušovský,

starosta obce